ועדת העבודה, הרווחה והבריאות, כנסת 17, פרוטוקול מספר 512, 2008-07-28 11:30

יצחק גלנטי: רבותי, צהריים טובים לכל הנוכחים.

יצחק גלנטי: אני אם כן פותח את הדיון של תקנות שירות התעסוקה ממבקש עבודה בקשר לתיווך עבודה, תיקון תשס"ח 2008.

יצחק גלנטי: אבקש את היועץ המשפטי אייל להציג את זה.

אייל לב ארי: כפי שבעצם עלה בדיון האחרון התבקשה הארכה נוספת של שנתיים של התקנות שהתירו את החריג לגבות דמי תיווך מעובדים זרים.

אייל לב ארי: הערה טכנית בעניין תקנה 3א' פקעה.

אייל לב ארי: יהיה צורך בעצם להתקין אותה מחדש וכמובן להאריך את תקנה 8 שמוצעת לעוד שנתיים כפי שמשרד התמ"ת מבקש.

אייל לב ארי: סיום הדיון ביקש היושב ראש ממשרד התמ"ת ומשרד המשפטים לעשות חושבים נוספים ואני אעביר את הדיבור למשרד התמ"ת.

שושנה שטראוס: כמו שהוצג כאן וכמו שפנינו ליושב הראש לדעתנו המצב הנוכחי בו תוקף התקנות פג אסור לגבות שום סכום מעובד זר בגין דמי תיווך כך שכול העלות של דמי התיווך חוקי יפול על המעסיקים, החקלאים, הסיעודיים.

שושנה שטראוס: זה לא מצב תקין.

שושנה שטראוס: התקנות שלנו באות לאזן בין העלויות של המעסיק לעלויות של העובד הזר ומאפשרות כפי שהצגנו גם באכיפה המנהלית נגד הגבייה הבלתי חוקית ואנחנו מבקשים להאריך את תוקף התקנות, לחדש את תוקף התקנות לתקופה נוספת של שנתיים, שוב שאחרי שנתיים תהיה אפשרות לבחון שוב ולראות אם ההסדר הזה מועיל או לא.

יורם מרציאנו: מהדיון הקודם עשיתם איזשהם שינויים, מההצעה הקודמת שהיתה פה לפני חודש?

יורם מרציאנו: ביקשנו מכם היושב ראש, על פי הצעה שלי גם, ביקשנו מכם ללכת להכין שיעורי בית, לראות איך אנחנו בכל זאת מתקנים את זה כי הגענו לאיזושהי מסקנה גם היושב הראש וגם אנוכי, לפחות אנחנו שהיינו פה בישיבה, שעל פי התקנות האלה הרי אנחנו לא נצליח לעמוד במחיר שאתם הצעתם של 3100 שקלים, ואז זה יהפוך את זה להיות לשוק עבדים, לסחר עבדים, וחשבנו שאנחנו נצטרך לחשוב על זה באופן אחר ושונה.

יורם מרציאנו: לצערי הרב אני לא רואה שבאתם עם הצעה אחרת היום לכאן.

שושנה שטראוס: אחרי שבאמת דנו בזה שוב וגם התייעצנו עם הלשכות והעם הנציגים ולא מצאנו מקום לחרוג מההצעה הקודמת שהיא כבר קיימת שנתיים והוכיחה את עצמה באופן התחלתי וראינו שהמצב הזה זה מצב שיש להעריך אותו, ושוב בעוד שנתיים אנחנו נבחן שוב ונראה אם יש מקום לשנות.

יורם מרציאנו: אז את לא רוצה שעמדתי תשתנה מהעמדה שלי בישיבה הקודמת.

יורם מרציאנו: הרי אם את לא מצאת לנכון לעשות שינויים את לא מצפה שאני אבוא היום לעשות שינויים כדי לאשר לך את התקנות.

יורם מרציאנו: יותר מזה, אני גם אומר לך באופן הכי חד משמעי, שלא יכול להיות שמצד אחד אני בעד לשדרג את השירות, את מבקשת מהם לבחור את העובד תוך עמידה ליכולתו והתאמתו, לשים שם עובדים סוציאליים, את מבקשת שמה הכשרה, וכול זאת את מבקשת ב-3100 שקל, מה את עושה?

יורם מרציאנו: את תגמרי את החברות הגדולות, ופתאום תיצרי פה שוק של חאפרים שיתחילו להתעסק במסחר, זה מה שאמרנו גם בדיון הקודם, ועל זה לדעתי אתם לא נותנים את הדעת.

שושנה שטראוס: אבל הסברנו שהמצב הקיים אם לא יאריכו את התקנות זה שאסור לגבות שום סכום.

יורם מרציאנו: אם את אומרת לי אחרי ששמעת פה את חברי הכנסת שאנחנו אמורים לאשר את התקנות, אנחנו ביקשנו מכם ללכת להכין שיעורי בית, לחזור לכאן עם איזושהי הצעה אחרת.

יורם מרציאנו: את אומרת הלכנו, ישבנו, החלטנו שזה מה שיש.

יורם מרציאנו: אם זה מה שיש אז אני עומד עדיין בעמדתי.

יצחק גלנטי: חבר הכנסת מרציאנו אני מחזיק בידיים שלי מסמך של שר המשפטים שהוא פונה לאלי ישי, שר התעשייה והמסחר והתעסוקה, ואני אקריא לך מה שכתוב פה.

יצחק גלנטי: "שלום רב, הנידון: תקנות שירות התעסוקה, תשלומים ממבקש עבודה בקשר לתיווך עבודה, תיקון התשס"ח 2008.

יצחק גלנטי: הריני לאשר, קוימה עימי התייעצות בקשר לתקנות שבנדון בהתאם לסעיף מס' 69 ה' א' ו-69 ז' 1 לחוק שירות התעסוקה התשי"ט 1959.

יצחק גלנטי: חתום השר דניאל פרידמן.

יצחק גלנטי: " אני מתוך זה מסיק שההתייעצות התקיימה.

יצחק גלנטי: אז אני בא ושואל אותך מה לך כי תלין?

יורם מרציאנו: מה לי כי תלין?

יורם מרציאנו: אין שום שינוי בעמדה שלהם מהדיון הקודם.

יורם מרציאנו: אני טוען שב-3100 שקל הם לא מצליחים להעמיד עובדים ברמה כזאת וחברות כוח אדם שלא יעברו על החוק.

יורם מרציאנו: שמענו פעם קודמת את הנציגים פה שהם די הודו בזה.

יורם מרציאנו: תיקח את הפרוטוקול מהדיון הקודם.

יורם מרציאנו: הם אמרו אתם צודקים.

יורם מרציאנו: הם לא אמרו לנו שאנחנו לא צודקים.

יורם מרציאנו: הם לא שלחו אותי הביתה עם שאלות ותהיות.

יורם מרציאנו: הם שלחו אותי מתוך כוונה שהם אמרו, שמע, אנחנו יכולים להסכים עם מה שאתה אומר.

יורם מרציאנו: הרי אנחנו מדברים על משהו שסביב העולם שנע בסביבות ה-5000 שקל.

יורם מרציאנו: ופה אתה מדבר על 3100 שקל שזה לעג לרש.

יורם מרציאנו: מצד אחד להגדיל את השירות ולעשות אותו טוב יותר ומצד שני להוריד את המחיר.

יורם מרציאנו: נראה לי מוזר.

יוסי בן דוד: המסמך הזה אגב היה גם בוועדה הקודמת.

יוסי בן דוד: זה לא מסמך שהומצא אחרי הדיון בוועדה.

יורם מרציאנו: יש לי את היכולת שלי כחבר כנסת ולך לבוא ולשנות את המחיר.

יורם מרציאנו: אני חושב שעם כל הכבוד זה לא יעמוד במבחן וזה יעשה תוהו ובוהו כשאנחנו נשאיר את זה ב-3100 שקל.

יורם מרציאנו: אני חשבתי שזה ילחיץ אותם והם ילכו למצוא איזו נוסחה.

יורם מרציאנו: איפה התייעץ דני פרידמן אני לא יודע.

יורם מרציאנו: אנחנו מכירים את ההתייעצויות האלה לצערי הרב רן.

רן כהן: אדוני היושב ראש, אני באמת בצער רב אני יכול לומר אנחנו מנסים בוועדת העובדים הזרים לנסות ככל האפשר לצמצם את כל השוק הפרוע בתחום הזה ונדמה לי שבלי אישור התקנות האלה הסכנה היא הרבה יותר גדולה, ועם כל הכוונות הטובות אנחנו חייבים לאשר את זה אם רוצים איזושהי דרך לשלוט על השוק הזה.

רן כהן: אני יכול לומר דבר אחד ממה שאני יודע, ומה שנמסר בוועדה, הרבה מאוד גורמים כן עומדים בסכומים האלה ויכולים לקיים את זה בסכומים האלה ואין סיבה שזה לא יתקיים.

שמואל ערמון: הנהלת אחיעוז העמותה שמכנסת בתוכה את לשכות התיווך, לשכות ההשמה.

שמואל ערמון: חשוב שנביא את הדברים, נעמיד אותם על דיוקם.

שמואל ערמון: אנחנו לא מתנגדים חלילה להתקנת התקנה או להמשכה.

שמואל ערמון: להיפך.

שמואל ערמון: אנחנו בעד הסדר הזה ואני חושב שחבר הכנסת רן כהן שהוא יושב ראש הוועדה לעובדים זרים מלווה אותנו הרבה שנים ובסך הכול אנחנו מברכים, באמת מברכים על התקנת התקנות ויש בהם צורך.

שמואל ערמון: אלא מה, צריך לזכור, התקנת התקנה הזו שמבקשים להעריך אותה בסכום של 3135 שקלים.

שמואל ערמון: היום יש מצב חדש.

שמואל ערמון: כלומר ב-1 בספטמבר מתחיל נוהל חדש של התמ"ת שהביא אל השולחן כללים חדשים לחלוטין.

שמואל ערמון: הוא מבקש מאיתנו הוצאות הרבה יותר גדולות.

שמואל ערמון: הוא דורש מאיתנו דרישות שלא היו בעבר.

שמואל ערמון: כלומר שבעבר היו 3155 שקל על פי הדרישות ההן בסדר, אבל היום באתם בדרישות חדשות, ביקשתם מאיתנו דרישות בנוהל כתובות, ברורות, אין לנו אפשרות לסטות מהן לא שמאלה ולא ימינה.

שמואל ערמון: מכאן שבעצם דורשים מאיתנו כלפי המעסיק והעובד מקצועיות, מיון ברמה מקצועית, הכשרה, פיקוח של עובדים סוציאליים.

שמואל ערמון: מאיפה נביא את הכסף הזה אם אנחנו נשארים עם אותה תקנה שהיתה קודם.

שמואל ערמון: יווצר מצב שאנחנו נדרשים לרמת מקצועיות שדורשת מאיתנו איקס כסף שאיננו דומה בכלל לנוהל הקודם, אל אותה תקנה קודמת.

שמואל ערמון: תעבירו את הנוהל.

שמואל ערמון: אנחנו לא רוצים שכל הכסף ילך, זאת אומרת שנגבה מהקשיש, הקשיש המסכן, יהיה זה שיפול על גבו כל העניין הזה.

שמואל ערמון: להיפך.

שמואל ערמון: אנחנו בעד התקנת התקנה אלא לעדכן פשוט את המחיר זה הכול, למחיר סביר, למחיר ריאלי.

שמואל ערמון: זה כל מה שאנחנו מבקשים.

רן כהן: אני יכול להתנדב למשהו?

רן כהן: אני מוכן להתנדב ואני אומר את זה על השולחן, לאחר אישור התקנות האלה אני מוכן לקיים דיון בוועדה שלי לגבי הנושא של הסכומים.

רן כהן: נביא את כל הגורמים ונראה.

יצחק גלנטי: יש בזה הרבה מן ההיגיון ואני אשמח מאוד אם להתנדבות הזאת יצטרף חבר הכנסת מרציאנו.

רן כהן: אני כבר מתחייב להזמין את חבר הכנסת מרציאנו שתמיד נעים לי לעבוד איתו.

יורם מרציאנו: אתה יודע מה?

יורם מרציאנו: היות ואני רואה שגם יש פה גיוס של הקואליציה אני מבין שעבדת יפה.

יורם מרציאנו: זה בסדר.

רן כהן: מה אתה לא בקואליציה?

יורם מרציאנו: אם היינו בקואליציה תמיד אז חוק הדיור הציבורי שהוא מחר יעבור בכנסת לא בטוח שהיה עובר שזו הבשורה הכי יפה שחבר כנסת רן כהן יכול היה לבשר להיות שותף שלו.

יורם מרציאנו: אז בוא נגיד שאני לא בקואליציה.

יורם מרציאנו: בואו נצרף את חבר כנסת רן כהן לקואליציה שלנו ואז פתרנו את הבעיות.

יורם מרציאנו: אני חושב שמן ההגינות שאם אתם לא הצלחתם לעשות את זה אני סומך על חברי חבר הכנסת רן כהן לקיים דיון לגבי הנושא של הסכום ונעשה את זה כבר בפגרה.

יורם מרציאנו: אנחנו הרי לא רוצים שיהיה פה שוק עבדים.

יורם מרציאנו: אנחנו באמת רוצים שיהיה פה משהו מסודר ותאמינו לי אם יש מישהו שאני סומך עליו זה חבר הכנסת רן כהן.

יורם מרציאנו: רק בואו נגביל את זה בזמן שעם המושב הבא אנחנו מביאים את זה אחרי שקיימנו כמה דיונים ורואים איך זה עובד.

רן כהן: אני מודיע פה קבל עם ועדה חודש ימים לכל היותר אני מקיים על זה דיון.

יצחק גלנטי: תודה רבה אני חושב שאנחנו יכולים לסכם את הנושא.

יצחק גלנטי: מי בעד אישור התקנות בבקשה, חבר הכנסת מולה.

יצחק גלנטי: תודה רבה פה אחד רבותיי.

יצחק גלנטי: אין מתנגדים.

יצחק גלנטי: אין נמנעים.

יצחק גלנטי: התקנות אושרו.

יצחק גלנטי: הישיבה נעולה.

יצחק גלנטי: הצבעה על תיקון תקנות שירות התעסוקה, תשלומים ממבקש עבודה בקשר לתיווך עבודה התשס"ו 2006 בעד – פה אחד נגד – אין נמנעים – אין